*PROJEKTS*

**Grozījumi Alūksnes novada pašvaldības domes 2013. gada 25. jūlija saistošajos noteikumos Nr. 18/2013 “Alūksnes novada pašvaldības nolikums”**

*Izdoti saskaņā ar likuma “Par pašvaldībām”*

*21. panta pirmās daļas 1. punktu un 24. pantu*

Izdarīt Alūksnes novada domes 2013. gada 25. jūlija saistošajos noteikumos Nr. 18/2013 “Alūksnes novada pašvaldības nolikums” šādus grozījumus:

1. Svītrot 2.14. un 2.16. apakšpunktu.
2. Papildināt ar jaunu 2.17. apakšpunktu:

“2.17. Alūksnes novada Veclaicenes un Ziemera pagastu apvienība, kuras sastāvā ir:

* + 1. Alūksnes novada Veclaicenes pagasts;
    2. Alūksnes novada Ziemera pagasts”.

1. Aizstāt visā tekstā vārdu “administrācija” (attiecīgā locījumā) ar vārdiem “Centrālā administrācija” (attiecīgajā locījumā).
2. Aizstāt visā tekstā vārdus “pagasts” (attiecīgā locījumā) ar “pagasts/pagastu apvienība” (attiecīgā locījumā).
3. Izteikt 9.7. apakšpunktu šādā redakcijā:

“9.7. ir tiesīgs dod saistošus rīkojumus pašvaldības administrācijas darbiniekiem (amatpersonām), norādījumus un uzdevumus pašvaldības domes deputātiem”.

1. Svītrot 11.7., 12.7., 12.14. apakšpunktu.
2. Svītrot 17. punktu.
3. Svītrot 21. punktu.
4. Svītrot 22.13. un 22.15. apakšpunktu.
5. Papildināt ar jaunu 22.15.1 punktu:

“22.15.1 Veclaicenes un Ziemera pagastu apvienības pārvalde, kuras sastāvā ir:

22.15.1 1. Māriņkalna bibliotēka,

22.15.1 2. Veclaicenes bibliotēka,

22.15.1 3. Māriņkalna tautas nams,

22.15.1 4. Veclaicenes tautas nams.”

1. 22.53.1 punktā:

svītrot 22.53.11. punktā vārdus “Sociālo lietu pārvaldes”;

svītrot 22.53.14.2. punktu;

papildināt ar 22.53.14.5., 22.53.14.6., 22.53.14.7. punktu:

“22.53.14.5. Dienas centrs “Saules zaķi”;

22.53.14.6. Specializētās darbnīcas;

22.53.14.7. Sociālās rehabilitācijas centrs”.

1. Saistošo noteikumu 1., 2., 3., 4., 8., 9., 10. punkts stājas spēkā 2022. gada 1. janvārī.

**Alūksnes novada pašvaldības domes saistošo noteikumu Nr. \_\_\_/2021**

**“Grozījumi Alūksnes novada pašvaldības domes 2013. gada 25. jūlija saistošajos noteikumos Nr. 18/2013 “Alūksnes novada pašvaldības nolikums””**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Vides aizsardzības un reģionālās attīstības ministrija (turpmāk – ministrija) ar 18.06.2021. vēstuli Nr. 1-132/5883 “Par pašvaldības administratīvo struktūru un pašvaldības nolikumu” ir vērsusi visu pašvaldību uzmanību uz vairākiem aspektiem, kas jāņem vērā, nosakot pašvaldības administratīvo struktūru un apstiprinot pašvaldības nolikumu.  Ministrija cita starpā norāda, ka pašvaldības, kā atvasinātas publiskas personas, ir nosauktas atbilstoši attiecīgās administratīvās teritorijas nosaukumam. Pašvaldības nosaukums satur vārdu “pašvaldība”, tādēļ vārds “pašvaldība” nav izmantojams arī pašvaldības iestādes (piemēram, centrālās administrācijas iestādes) nosaukšanai.  Ministrija vienlaicīgi arī norāda uz pašvaldības tiesībām nolikumā noteikt novada teritoriālo dalījumu, kas sastāv no vairākiem pagastiem vai no pagasta un pilsētas, šādu teritoriālo vienību apzīmējot ar “apvienība”.  Vides aizsardzības un reģionālās attīstības ministrija, izvērtējot iepriekš pieņemtos grozījumus Alūksnes novada pašvaldības nolikumā, 06.08.2021. atzinumā Nr. 1-18/7361 ir norādījusi uz tā neatbilstību likuma “Par pašvaldībām” 69. panta pirmās daļas 2. punktam, kas noteic, ka saistošus rīkojumus pašvaldības iestāžu vadītājiem dod izpilddirektors, jo nolikumā noteikta arī domes priekšsēdētāja vietnieku kompetence dot darba uzdevumus pašvaldības administrācijas darbiniekiem un iestāžu vadītājiem.  Vides aizsardzības un reģionālās attīstības ministrija atzinumā norāda, ka “likuma “Par pašvaldībām”68. panta pirmā daļa noteic, ka pašvaldības izpilddirektors nolikumā noteiktajā kārtībā patstāvīgi ir atbildīgs par pašvaldības iestāžu un pašvaldības kapitālsabiedrību darbu. Līdz ar to saistošu darba uzdevumu pašvaldības administrācijas darbiniekiem un iestāžu vadītājiem ir pašvaldības izpilddirektora kompetencē ietilpstošs uzdevums. Nedz domes priekšsēdētājs, nedz viņa vietnieks nav pilnvaroti pārņemt pašvaldības izpilddirektora un administrācijas vadītāja kompetencē esošus jautājumus.”  Vienlaicīgi, likuma “Par pašvaldībām” 62. pants noteic domes priekšsēdētāja kompetenci, tostarp, atbilstoši tā 6. punktam domes priekšsēdētājs: “dod saistošus rīkojumus pašvaldības administrācijas darbiniekiem”. Pašvaldības domes deputāta statusa likuma 8. panta pirmās daļas 3. punkts noteic, ka deputātam domē cita starpā ir pienākums izpildīt domes priekšsēdētāja norādījumus un uzdevumus. Savukārt atbilstoši grozījumiem Publiskas personas kapitāla daļu un kapitālsabiedrību pārvaldības likuma 14. pantā, kas izdarīti ar [13.06.2019](https://likumi.lv/ta/id/307805-grozijumi-publiskas-personas-kapitala-dalu-un-kapitalsabiedribu-parvaldibas-likuma). likumu, kas stājas spēkā [01.01.2020](https://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums/redakcijas-datums/2020/01/01), pašvaldības kapitāla daļu turētāja lēmumus pieņem pašvaldības izpilddirektors.  Līdz ar ko, no nolikuma ir svītrojams regulējums par domes priekšsēdētāja vietnieku kompetenci dot darba uzdevumus pašvaldības administrācijai, un atbilstoši normatīvajam regulējumam precizējama domes priekšsēdētāja kompetence šajā jautājumā.    Ar Alūksnes novada domes 29.04.2021. lēmumu Nr. 102 “Par grozījumiem Alūksnes novada Sociālo lietu pārvaldes nolikumā” no iestādes Sociālās aprūpes nodaļas izslēgta viena struktūrvienība, bet ar Alūksnes novada domes 29.07.2021. lēmumu Nr. 208 “Par grozījumiem Alūksnes novada Sociālo lietu pārvaldes nolikumā”, iestādes Sociālās aprūpes nodaļa papildināta ar trīs struktūrvienībām, kas, atbilstoši vienveidīgai iestāžu strukturālās uzbūves atspoguļošanas praksei, attiecīgi norādāms arī Alūksnes novada pašvaldības nolikumā. |
| 2. Īss projekta satura izklāsts | Ar grozījumiem pašvaldības nolikumā:   1. pašvaldības iestāde “Administrācija” tiek pārdēvēta par “Centrālo administrāciju”; 2. tiek noteikta divu teritoriālo vienību – Veclaicenes pagasta un Ziemera pagasta apvienība, un izveidota apvienības pārvalde “Veclaicenes un Ziemera pagastu apvienības pārvalde”; 3. tiek precizēta domes priekšsēdētāja un domes priekšsēdētāja vietnieku kompetence dot darba uzdevumus pašvaldības amatpersonām un administrācijas darbiniekiem; 4. tiek saskaņots Alūksnes novada Sociālo lietu pārvaldes struktūras dalījuma uzskaitījums ar iepriekš veiktajām izmaiņām tajā. |
| 3. Informācija par plānoto projekta ietekmi uz pašvaldības budžetu | Izmaiņas neietekmē pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Projekts šo jomu neskar. |
| 5. Informācija par administratīvajām procedūrām | Nav. |
| 6. Informācija par konsultācijām ar privātpersonām | Konsultācijas nav notikušas. |
| 7. Cita informācija | Nav. |